Tisztelt Szülők!

A Szegedi Tankerülti Központtól kapott tájékoztatás szerint az Önök gyermeke a 2020/2021-es tanévben kezdi meg az általános iskolai tanulmányait. A nyilvántartás szerint Önök a Rókusi Általános Iskola körzetében élnek, így amennyiben ettől eltérő döntést nem hoznak, gyermekük a 2020/2021-es tanévben iskolánkban kezdheti meg a tanulmányait.

**Arra kérjük Önöket, hogy a mellékelt nyilatkozat segítségével jelezzék intézményünknek, hogy gyermeküket a Rókusi Általános Iskolába kívánják beíratni.**

**A beiratkozás 2020. április 28-május 15. közötti időszakban lesz.**

A veszélyhelyzetre való tekintettel kérjük, hogy gyermeke általános iskolai beíratását **lehetőség szerint online módon** intézze a KRÉTA rendszer e-Ügyintézési felületén keresztül, amelyet a <https://eugyintezes.e-kreta.hu/kezdolap> elérhetőségen talál meg.

Amennyiben az elektronikus úton történő beiratkozás az Ön számára nem megoldható, intézményünk lehetőséget biztosít a **személyes ügyintézés**re is. Tájékoztatjuk, hogy személyes megjelenéssel történő beiratkozás esetén a járványügyi helyzettel összefüggésben bevezetett fokozott óvintézkedésekkel kell számolni. Ennek megfelelően előzetes időpontfoglalás szükséges. **Az időpontfoglalás a honlapunkon történik.**

Öröm és megtiszteltetés számunkra, hogy iskolánkat választják!

Szeged, 2020. április 08.